**Z A P I S N I K**

sa 21. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 18.03.2024. godine s početkom u 13,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Antun Lukić,
6. Robert Mesaroš
7. Branislav Mišljenović
8. Tomislav Panenić

**Odsutni članovi Općinskog vijeća:**

1. Dejan Ljikar, najavio izostanak
2. Mihael Sabadoš

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak, zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Lidija Marijanović i Hrvoje Jajetić, predstavnici Komunalaca d.o.o. Vukovar

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 8 vijećnika od 10 vijećnika) i da se mogu donositi pravovaljane odluke.

Predsjednik daje dnevni reda na glasanje, te utvrđuje da je sa 8 glasova „ZA“, odnosno jednoglasno usvojen predloženi dnevni red.

DNEVNI RED:

1. Izvješće o radu davatelja usluge sakupljanja komunalnog otpada na području Općine Tompojevci za 2023. godinu.
2. Izvješće o provedbi Plana upravljanja imovinom u vlasništvu Općine Tompojevci za 2023. godinu.
3. Izvješće o izvršenju Plana djelovanja Općine Tompojevci u području prirodnih nepogoda za 2023.
4. Izvješće o radu Općinskog načelnika za period od 01. srpnja do 31. prosinca 2023. g.
5. Prijedlog Odluke o donošenju III. Izmjena i dopuna Prostornog plana uređenja Općine Tompojevci s predloženim Amandmanima.
6. Prijedlog Odluke o usvajanju usklađene Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci (Procjena i Plan su objavljeni na web adresi Općine: <https://www.opcina-tompojevci.hr/civilna-zastita/>).
7. Prijedlog kandidata za imenovanje sudaca porotnika Općinskog suda u Vukovaru.
8. Prijedlog kandidata za imenovanje sudaca porotnika Županijskog suda u Vukovaru.

Prije prelaska na dnevni red Predsjednik je otvorio raspravu o zapisniku sa 20. sjednice Općinskog vijeća Općine Tompojevci, održane dana 20. 12. 2023. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 8 glasova „ZA“ usvojilo Zapisnik.

**Točka 1.**

**Izvješće o radu davatelja usluge prikupljanja komunalnog otpada - tvrtke Komunalac d.o.o. Vukovar, na području Općine Tompojevci za 2023. godinu**

Predsjednik daje riječ predstavniku Komunalca, Lidiji Marijanović (izvjestiteljici ove točke).

*Lidija Marijanović*, pozdravlja sve nazočne i podnosi Izvješće o provedenim aktivnostima na gospodarenju otpadom na području Općine Tompojevci za 2023. godinu, koje su vijećnici u pisanom obliku dobili u materijalima (izvješće je napravljeno na propisanom obrascu i još dodatno pojašnjeno). Naglašava kako je na području Općine došlo do značajnog smanjenja prikupljenog miješanog komunalnog otpada, povećale su se količine plastike, a podjednako je prikupljeno papira. Isto tako došlo je do povećanja količina prikupljenog glomaznog otpada na kućnom pragu (1,9 t).

Reciklažno dvorište korisnici dosta dobro koriste. U 2024. godini uvedeno je odvojeno sakupljanje metala i stakla na kućnom pragu. Planiran je niz aktivnosti, potaknuti korisnike na odvajanje otpada i dostaviti im prave informacije.

Predsjednik otvara raspravu.

*Tomislav Panenić* – smanjena je količina miješanog komunalnog otpada za 1/3, što se moglo dogoditi.

*Hrvoje Jajetić* – povećana količina otpada na reciklažnom dvorištu (sa 25 t na 50 t), a Lidija dodaje kako se smanjio broj odvoza miješanog komunalnog otpada sa 4 na 2 puta mjesečno, što je sigurno jedan od razloga.

Predsjednik zatvara raspravu i daje Izvješće na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 2.**

**Izvješće o provedbi Plana upravljanja imovinom u vlasništvu**

**Općine Tompojevci za 2023.**

*Predsjednik* daje riječ Općinskom načelniku Milanu Grubaču (izvjestitelju ove točke).

*Općinski načelnik* je upoznao članove vijeće sa sadržajem Izvješća koje sadrži sve realizirane aktivnosti koje su utvrđene Planom upravljanja imovinom za 2023. godinu (posebno se osvrnuo na realizirane aktivnosti navedene u točki 4 Izvješća).

*Predsjednik* otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće o provedbi Plana upravljanja imovinom u vlasništvu Općine Tompojevci za 2023**.** na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 3.**

**Izvješće o izvršenju Plana djelovanja Općine Tompojevci**

**u području prirodnih nepogoda za 2023.**

*Predsjednik* daje riječ Općinskom načelniku Milanu Grubaču (izvjestitelju ove točke).

*Općinski načelnik* je upoznao članove vijeće sa sadržajem Izvješća, te naglasio kako je u 2023. godini bila proglašena jedna prirodna nepogoda od olujnog i orkanskog vjetra. Sve potrebne radnje u vezi nepogode su odrađene, a odlukom župana od 26.10.2023. god, općini je uplaćena sredstva za nužnu i hitnu sanaciju šteta na stambenim objektima nužnima za život u iznosu od 59.463,87 eura (100 % iznos vrijednosti podignutog materijala za sanaciju štete – I. kriterij iz odluke županijske skupštine). Odlukom župana od 18.12.2023. i 22.01.2024. godine općini je odobreno i isplaćeno ukupno 25.685,16 eura (100% vrijednosti ostalih troškova koje je imala općina za nužnu sanaciju stambenih objekata – II. kriterij iz odluke županijske skupštine).

**Točka 4.**

**Izvješće o radu Općinskog načelnika za period od 01. srpnja do 31. prosinca 2023. g.**

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

*Općinski načelnik* je upoznao članove vijeće sa sadržajem Izvješća o radu, a posebno se osvrnuo na provedene aktivnosti u području socijalnih davanja i većih investicijskih projekata ( izgradnja dječjeg vrtića u Tompojevcima, sanacija krovišta doma kulture u Berku, rekonstrukcija Mađarske kuće u Čakovcima i dr.).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće o radu Općinskog načelnika za period od 01. srpnja do 31. prosinca 2023. g.na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 5.**

Prijedlog Odluke o donošenju III. Izmjena i dopuna Prostornog plana uređenja Općine Tompojevci s predloženim Amandmanima

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke) da obrazloži predložene amandmane na prijedlog Odluke.

*Općinski načelnik* je pojasnio predložene amandmane na članak 42. i članka 77. prijedloga Odluke s obrazloženjem da za izdvojeno građevinsko područje izvan naselja sportsko-rekreacijske namjene nije obvezna, već da se planira izrada Urbanističkog plana uređenja i da je do izrade navedenog Plana gradnja dopuštena sukladno ovoj Odluci iz razloga što je osiguran direktan pristup s javne površine do Izdvojenog građevinskog područja izvan naselja sportsko-rekreacijske namjene.

Općinsko vijeće je bez rasprave, sa 8 glasova „ZA“ bez glasa „PROTIV“, i bez glasa „SUZDRŽAN“ usvojilo predložene amandmane.

Nakon usvojenih amandmana Općinski načelnik obrazlaže prijedlog odluke o donošenju III. Izmjena i dopuna Prostornog plana uređenja Općine Tompojevci.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o donošenju III. Izmjena i dopuna Prostornog plana uređenja Općine Tompojevci s predloženim Amandmanimana glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 6.**

Prijedlog Odluke o usvajanju usklađene Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci

Predsjednik Općinskog vijeća daje riječ Kati Cvitković, pročelnicu JUO (izvjestiteljici ove točke).

Kata Cvitković – člankom 13. Zakona o zaštiti od požara propisano je da jedinice lokalne i područne (regionalne) samouprave donose Plan zaštite od požara za svoje područje na temelju Procjene ugroženosti od požara, po prethodnom mišljenju nadležne policijske uprave. Nadležna vatrogasna zajednica daje prethodno mišljenje na dio procjene ugroženosti od požara za svoje područje koji se odnosi na organizaciju vatrogasne djelatnosti kroz minimalna mjerila dana posebnim propisom kojim se uređuje područje vatrogastva. Budući da je od posljednje procjene ugroženosti i donošenja Plana zaštite od požara za područje Općine Tompojevci proteklo pet godina, nužno je bilo pristupiti cjelovitoj reviziji navedenih dokumenata. Angažirana je firma Zaštiteinspekta iz Osijeka koja je izvršila usklađivanje Procjene ugroženosti od požara i tehnoloških eksplozija za područje Općine Tompojevci s postojećim stanjem i izradila novi Plan zaštite od požara. Prikupljena su pozitivna mišljenja od Vatrogasne zajednice VSŽ i Policijske uprave (Procjena i Plan su objavljeni na web adresi Općine: <https://www.opcina-tompojevci.hr/civilna-zastita/>).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o usvajanju usklađene Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 7.**

Prijedlog kandidata za imenovanje sudaca porotnika Općinskog suda u Vukovaru

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

Općinski načelnik - na zahtjev Županijske skupštine trebamo dostaviti prijedlog kandidata za suce porotnike Općinskog suda u Vukovaru. Prije dostave prijedloga bilo je potrebno kontaktirati osobe i zatražiti njihovu suglasnost. Dvije osobe su dale suglasnost za obavljanje dužnosti suca porotnika i to: Boris Bučko iz Mikluševaca, Miroslav Čulig iz Tompojevaca ( i u prošlom mandatu bili suci porotnici).

Kako nije bilo više prijedloga predsjedavajući daje prijedlog na glasovanje, te konstatira da je sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen i donijet Zaključak o prijedlogu kandidata za suce porotnike Općinskog suda u Vukovaru.

**Točka 8.**

Prijedlog kandidata za imenovanje sudaca porotnika Županijskog suda u Vukovaru.

Predsjednik OV daje riječ Općinskom načelniku.

Općinski načelnik – na temelju dopisa Županijske skupština Vukovarsko-srijemske županije, Općinsko vijeće treba predložiti kandidata za suca porotnika Županijskog suda u Vukovaru za ostale kaznene predmete. Predlaže za suca porotnika Vedranu Bajči Beroš iz Tompojevaca (potpisala svoju suglasnost).

Kako nije bilo više prijedloga predsjedavajući daje prijedlog na glasovanje, te konstatira da je sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen i donijet

Zaključak o prijedlogu kandidata za suca porotnika Županjskog suda u Vukovaru za ostale kaznene predmete

**PITANJA I PRIJEDLOZI:**

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

*Tomislav Panenić*  – postavlja pitanje u vezi gromobrana na domu u Berku (nisu spojeni) i u Titovom parku i ulici Tri ruže u Berku ima slomljenih stabala koje treba ukloniti i da se riješiti odvod – septička u domu.

Zlatko Potočki – iznosi problem s kojima se susreću stanovnici u ulici Zlatka Batakovića prilikom izvođenja radova na izgradnji županijske ceste (izlupane čuprije i dr.)

Mijo Horvatović – iznosi problem odvoda u Mađarskoj kući (jako smrdi, trebaju novi sifoni).

Općinski načelnik – gromobrani na domu u Berku će biti riješeni prilikom izvođenja radova na sanaciji unutrašnjosti doma, kao i odvod, odnosno septička. Što se tiče ceste u ulici Zlatka Batakovića Županijska uprava za ceste je investitor, a izvođač radova je Cestorad, znači nije u našoj nadležnosti (pojašnjava što se događa na terenu i zašto). A što se tiče Mađarske kuće sifoni su već naručeni.

Na kraju Tomislav Panenić predlaže da naša Općina pokrene inicijativu kao općina Bogdanovci da se 2 članka Zakona o području grada Vukovara (u vezi poticajnih mjera) primjenjuje i na našu općinu, jer jedino smo mi ostali izvan toga (pojašnjava).

Općinski načelnik – već smo poduzeli prve korake (pojašnjava što bi to značilo za naše građane).

Sjednica završila u 13,45 sati.

KLASA: 021-05/21-01/15

URBROJ: 2196-26-02-24-40

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac